**Intensiteetti** on fysiikassa suure, joka ilmoittaa kuinka paljon energiaa siirtyy pinta-alayksikön läpi aikayksikössä. Intensiteetin SI-yksikkö on watti neliömetriä kohden (W/m²). Intensiteettisuuretta käytetään usein aaltojen yhteydessä, jos halutaan kuvata pinnan läpäisevän aallon kuljettama energiamäärä sekunnissa.*lähde?*

Intensiteetti I voidaan ilmaista alla olevan yhtälön muodossa:

{\displaystyle I={\frac {P}{A}},}
missä P on teho ja A pinta-ala.

Äänen intensiteetti
-------------------

Äänen intensiteetti {\displaystyle {\vec {I}}(t)} ajanhetkellä t (äänen teho pinta-alayksikköä kohti) voidaan määritellä hiukkasnopeuden {\displaystyle {\vec {u}}} ja äänenpaineen p tulona:*lähde?*

{\displaystyle {\vec {I}}(t)=p(t){\vec {u}}(t).}
Hetkellisen intensiteetin sijaan käytännössä useammin tarvitaan varsinaista ääni-intensiteettiä, joka on hetkellisen intensiteetin keskiarvo ajan suhteen:*lähde?*

{\displaystyle {\vec {I}}=\lim \_{T\to \infty }{\frac {1}{T}}\int \_{T}{\vec {I}}(t)dt.}
### Äänen intensiteettitaso

Heikoin ääni, jonka ihmisen korva havaitsee 1 000 Hz:n taajuudella, on intensiteetiltään noin 10-12 W/m². Tämä intensiteetin arvo on valittu akustiikassa äänen intensiteettitason vertailuarvoksi, koska se vastaa likimain kuulokynnystä. Voimakkain ääni, jonka ihmisen korva sietää, on intensiteetiltään noin 1 W/m². Tämä voimakkain ääni on 1012 kertaa kuulokynnyksen suuruinen. Logaritminen asteikko soveltuu hyvin kuvaamaan näin laajaa voimakkuusaluetta.*lähde?*

Äänen intensiteettitaso {\displaystyle L\_{I}} desibeleinä määritellään havaittavan intensiteetin I ja intensiteetin vertailuarvon I\_{0} = 10-12 W/m² suhteen kymmenkantaisen logaritmin avulla seuraavasti:

{\displaystyle L\_{I}=10\log \_{10}\left({\frac {I}{I\_{0}}}\right)}.

### Ääni-intensiteetin mittaaminen

Intensiteetin määrittämiseksi tulee tuntea sekä äänenpaine että hiukkasnopeus. Perinteinen mikrofoni mittaa kuitenkin vain äänenpainetta, joten hiukkasnopeuden mittaamiseksi tarvitaan kaksi lähekkäin sijoitettua mikrofonia, joiden havaitseman äänenpaineen vaihe-erosta saadaan hiukkasnopeudelle likiarvo. Mittaamalla intensiteetti äänilähteen ympäriltä voidaan lähteen ääniteho laskea kertomalla intensiteetti mittauspinnan pinta-alalla.*lähde?*

Lähteet
-------

1. ↑  William R. Hendee & E. Russell Ritenour: *Medical Imaging Physics*, s. 92. John Wiley & Sons, 2003. ISBN 9780471461135. (englanniksi)
2. 1 2  *Kaplan MCAT Physics Review Notes*, s. 270. Kaplan Publishing, 2012. ISBN 9781609786267. (englanniksi)
3. ↑  Jukka Hatakka, Heikki Saari, Jarmo Sirviö, Jouni Viiri, Sari Yrjänäinen: *Physica 3 - Aallot*. WSOY, 2005. ISBN 951-0-24940-8.
4. ↑  Matti Karjalainen: Hieman akustiikkaa (PDF) (Sivu 14)  2000. TKK, Akustiikan ja äänenkäsittelytekniikan laboratorio.  Arkistoitu 31.8.2020. Viitattu 16.1.2017.

Kirjallisuutta
--------------

* Karjalainen, Matti: *Kommunikaatioakustiikka*. Suomenkielinen oppikirja. Espoo: TKK, Akustiikan ja äänenkäsittelytekniikan laboratorio, 1999. ISBN 951-22-4412-8.
* Pulkki, Ville & Karjalainen, Matti: *Communication Acoustics – An Introduction to Speech, Audio and Psychoacoustics*. New York: John Wiley & Sons, Ltd, 2015. ISBN 978-1-118-86654-2. (englanniksi)